আইএস জঙ্গিদের হাতে বন্দি ৩৯ ভারতীয়ই জীবিত বলে মঙ্গলবার ঘোষণা করল বিদেশ মন্ত্রক। তাঁদের ছাড়িয়ে আনতে যথাযথ ব্যবস্থাও নেওয়া হচ্ছে। ইরাকে আইএস জঙ্গিরা ৩৯ জন ভারতীয় শ্রমিককে এক বছরেরও বেশি সময় ধরে বন্দি করে রেখেছে বলে মন্ত্রক সূত্রের খবর। ভারত সরকারের নানা চেষ্টা সত্ত্বেও ছাড়িয়ে আনা সম্ভব হয়নি তাঁদের। মঙ্গলবারই প্যালেস্তাইনের প্রেসিডেন্ট মেহমুদ আব্বাসের সঙ্গে প্রধানমন্ত্রী নরেন্দ্র মোদী এ বিষয় কথা বলেন। সেখানেই তাঁকে জানানো হয়, আইএস-এর হাতে বন্দি ওই ৩৯ জন ভারতীয়ের সকলেই জীবিত রয়েছেন। এই সংক্রান্ত কোনও তথ্য পেলে তা অবিলম্বে ভারত সরকারকে জানানো হবে বলেও প্রতিশ্রুতি দিয়েছেন মেহমুদ আব্বাস।